MacBook Air, laptopul aproape perfect al anului 2020
Tags: macbook, air
Published: 2020-04-30 15:33:17

Cel mai recent MacBook Air de la Apple are o tastatură nouă, mai satisfăcătoare, procesoare îmbunătățite și un preț mai mic, ceea ce sunt doar caracteristici extra la acest laptop fantastic.

***Avantaje:***

 - Tastatură nouă
 - Procesoare mai rapide
 - Preț mai mic

***Dezavantaje:***

 - Durată de viață a bateriei redusă dacă nu utilizezi aplicațiile Apple
 - Nu este potrivit pentru sarcini intense de muncă
 - Cameră web medie

Din afară, în esență, nimic nu s-a schimbat. [Noul MacBook Air 2020](https://www.emag.ro/search/macbook+air) arată la fel ca cel lansat în 2018, cu excepția faptului că costă cu câteva sute de lei mai puțin. Totuși, într-o lume plină de laptopuri convertibile, 2 în 1 și tablete fanteziste, *MacBook Air* se distinge cu un design atrăgător, în forma unui laptop tradițional.

Noul MacBook Air este cu 0,5 mm mai gros și cu 40 de grame mai greu decât cel vechi, dar există un motiv bun pentru asta: o tastatură nouă. MacBook Air de 1,29 kg iese favorabil în fața rivalilor, dar este mai greu decât tabletele. Ecranul de 13,3 inci este clar și frumos, suportând acum tehnologia Apple Tone, care ajustează culorile ecranelor în funcție de lumina ambientală. Tehnologia a fost disponibilă doar la MacBook Pro până acum.

Cea mai importantă caracteristică nouă este Magic Keyboard. Acesta înlocuiește tastatura fluture prost creată și îndelung criticată a Apple. Acum ar trebui să nu mai existe probleme cu tastele blocate, iar experiența de dactilografiere este mult mai satisfăcătoare. Tastele se simt solide, se apasă destul de adânc și sunt destul de silențioase.

Touchpad-ul Force Touch de la Apple continuă să fie cel mai bun disponibil pe piață. Este mare, precis și neted.

Un scaner de amprente Touch ID este încorporat în butonul de pornire din colțul din dreapta sus al tastaturii. Funcționează bine ca o alternativă la parole, dar poate recunoaște doar trei amprente.

MacBook Air de bază vine cu un procesor Intel Core i3, 8 GB RAM și 256 GB stocare. Performanțele generale de calcul sunt surprinzător de bune cu versiunea Core i3. Dacă ești un utilizator „light”, versiunea Core i3 va fi perfectă. Dacă nu, există modelele Core i5 și Core i7.

Totuși, nu am numi MacBook Air o „rachetă” în materie de laptopuri. Cu siguranță îi poți depăși limitele destul de ușor. Doar deschide aplicația Lightroom și va fi suficient pentru ca ventilatorul să accelereze. Sarcinile puternice determină o accelerare termică agresivă, limitând practic viteza maximă a procesorului, astfel încât să poată gestiona căldura.

Bateria MacBook Air durează aproximativ opt-nouă ore de lucru, inclusiv cu folosirea Chrome cu aproximativ 10 tab-uri deschise, diverse aplicații de chat, editor de text, mail și altele.  Asta este suficient pentru o zi de muncă, fără a fi nevoie de un încărcător.

Iar MacBook Air este unul dintre cele mai durabile laptopuri pe care le poți cumpăra. Bateria sa este cotată la 1.000 de cicluri de încărcare completă înainte de a scădea la 80% din capacitate (majoritatea bateriilor oferă doar 500 de cicluri de încărcare).

Ceea ce face ca MacBook Air să fie special este utilizarea materialului reciclat, incluzând 100% aluminiu reciclat în carcasă, dar și în alte componente.

MacBook Air vine cu cel mai recent macOS 10.15 Catalina de la Apple, care continuă să fie un sistem de operare matur și bine gândit.

Difuzoarele stereo sunt destul de uimitoare în ceea ce privește volumul și  calitatea sunetului, pentru un laptop atât de mic.

Camera web nu este fantastică, dar este un lucru pe care îl observi doar atunci când ești nevoit să participi la multe apeluri video.

În concluzie, MacBook Air aproape atinge perfecțiunea ca laptop tradițional. Dacă ești în căutarea unui laptop Apple, acesta este cel pe care trebuie să îl cumperi, cu excepția cazului în care ai nevoie de o bestie, cum ar fi MacBook Pro de 16 inci.